จีนเผยยอดปล่อยกู้ใหม่สกุลเงินหยวนเดือนก.ค.เพิ่มขึ้นแตะ 1.48 ล้านล้านหยวน
จีนเผยยอดปล่อยกู้ใหม่สกุลเงินหยวนเดือนก.ค.เพิ่มขึ้นแตะ 1.48 ล้านล้านหยวน
11 ส.ค. 2558

ธนาคารกลางจีนเปิดเผยว่า ยอดปล่อยกู้ใหม่สกุลเงินหยวนในเดือนก.ค. อยู่ที่ 1.48 ล้านล้านหยวน (2.418 แสนล้านดอลลาร์) ซึ่งเพิ่มขึ้น 1.61 ล้านล้านหยวนจากเดือนก.ค.ปีที่แล้ว โดยปริมาณเงินหมุนเวียนในระบบ M2 ซึ่งครอบคลุมเงินสดหมุนเวียนและเงินฝากทั้งหมด ปรับตัวขึ้น 13.3% เทียบรายปี แตะที่ 135.32 ล้านล้านหยวน ณ สิ้นเดือนก.ค.
ส่วนปริมาณเงินหมุนเวียนในระบบ M1 ซึ่งครอบคลุมกระแสเงินสดหมุนเวียนและเงินฝากเผื่อเรียก (demand deposits) เพิ่มขึ้น 6.6% เทียบรายปี แตะที่ 35.31 ล้านล้านหยวน ณ สิ้นเดือนก.ค. สำนักข่าวซินหัวรายงาน
 
ที่มา: สำนักข่าวอินโฟเควสท์, สำนักข่าวซินหัว